akselerasjonsprinsippet
Store norske leksikon,Økonomi og næringsliv,Samfunnsøkonomi,Makroøkonomi
Akselerasjonsprinsippet er en betegnelse på at den absolutte verdien av en størrelse avhenger av veksthastigheten i en annen.
Den brukes spesielt om forholdet mellom størrelsen på investeringer som er en del av den samlede produksjonen og veksthastigheten i produksjonen.Tanken bak dette kan være at det kreves en viss mengde realkapital per enhet av produktmengde. Så lenge produktmengden er konstant, trengs ikke noen investering i ny realkapital. For at produksjonen skal kunne økes, må det foregå en netto økning i realkapitalen, det vil si en netto realinvestering.Akselerasjonsprinsippet i forskjellige versjoner spiller en fremtredende rolle i investeringsteori og konjunkturteorier. Les mer i Store norske leksikon makroøkonomi